Cope je dosegel na turnirju Shanghai Masters 2008 še svoj drugi tekmovalni niz 147 točk v karieri. Niz je napravil v dvoboju proti Marku Williamsu, ki pa se je vseeno veselil uvrstitve v četrtfinale, saj je bil od Copa boljši s 5-2. Copu je na Svetovnem prvenstvu 2009 kazalo odlično, saj se je prvič dotlej prebil v drugi krog (ugnal je Joeja Perryja z 10-6) in proti dotlej še dvakratnemu svetovnemu prvaku vodil z 12-10. Higgins pa se ni predal in je osvojil zadnje tri frame dvoboja za končni izid 13-12 v svojo korist. Higgins je kasneje tudi osvojil prvenstvo, tretjič v svoji karieri. Cope je sezono končal na 18. mestu svetovne jakostne lestvice, kar je pomenilo, da ga je od mesta v elitni šestnajsterici oddaljil prav ta izgubljeni dvoboj proti Higginsu.